Á mādúgan bɛ́dē mís á yób, mə ńtála eyə̌ŋ, éyə é ngábə́ nā: Kálara yǎ ā yə́ləgə. 2Éngəlɛs yǎ a kɔ́bɔ́gɔ ai ma nyé ai ma nâ: "Dzé ó tālá ? " Ma nâ: "Mə tálā kálara yǎ ā yə́lə: a nə moŋolo mɔ́ mə̄wóm mə́bɛ̄ á ńtīē, awômo á ndam." 3Ńdɔ a ngádzó ai ma nâ: "Eyɔg dzílī yāyaman á ńgūmā sí ósə, amú ǹwúwúb ósə̄ wâyi tsídiban ásū díé, ńdɔ̄ fə̄ é mod ósə ǎ yi kǎn sɔŋ á mədugán a yi tsídiban ásū díé. 4Mə̌ fə́bə́lə́ dzɔ̄, Ǹtondôbə miǹkunda énye a kɔ́bɔ, nə́ é bi ǹwúwúb ai é mod ǎ kan sɔŋ á mədugán á dzwé dáma, é kom etɔá á ndá dzīē étē, é man dzɔ dígi, ai miǹtuan míé ai məkɔ́g móé.